28/06/2012 | Administración LocalMunicipal
Sada
Servizos Económicos
Rectificación do acordo de establecemento de prezos públicos para as actividades denominadas Escola de Verán Sada e Contornos, Escola de Verán Pedro Barrié de Mondego e Campamento Urbano “Mozos/as”

A Xunta de Goberno Local deste Concello, en sesión extraordinaria celebrada o día 7 de xuño de 2012, adoptou, entre outros, o seguinte acordo: “3º.- Rectificación do acordo de establecemento de prezos públicos para as actividades denominadas Escola de Verán Sada e Contornos, Escola de Verán Pedro Barrié de Mondego e Campamento Urbano “Mozos/as”.- Visto o expediente tramitado a proposta da Concellaría delegada de Cultura, Xuventude e Ocio, no que figura informe económico-financeiro da Intervención (referencia MJ 01/2012), para o establecemento do prezo público para as actividades encadradas no programa do Verán 2012 denominadas “Escola de Verán Sada e Contornos, Escola de Verán Pedro Barrié de Mondego e Campamento Urbano Mozos/as”, no que se acreditan razóns educativas e relacionadas co fomento do ocio, en concreto “Promover actividades educativas e lúdicas baseadas no ocio e o tempo libre nas que se involucren tanto os participantes directos como outros sectores da sociedade (institucións, asociacións, nais ou pais). Facilitar unha maior variedade de actividades para desfrutar do tempo libre. Fomentar o ocio alternativo e as actividades medioambientais entre a poboación de Sada. Propoñer actividades, que sendo compatibles coas xa existentes, xeneren unha ampla oferta de opcións para a nosa sociedade.” Visto que por acordo desta Xunta adoptado en sesión de 11/05/2012 se acordou o establecemento do devandito prezo público consonte ás tarifas reflectidas na proposta asinada o día 09/05/2012 pola Concelleira de Cultura, Xuventude e Ocio.- Resultando que, con posterioridade a este acordo, se presentou unha nova proposta, asinada pola mesma Concelleira o día 23/05/2012, na cal se expón que se detectou un erro na elaboración da proposta anterior, consistente en que das quendas de actividades programadas, dúas non se prevén por quincena de duración, senón por semana, razón pola cal se propón unha nova tarifa para as mesmas, manténdose as restantes tarifas nos mesmos termos.- Visto o informe emitido por Intervención coa referencia MJ 07/2012, do 4 de xuño e consonte co disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente Ordenanza Xeral de prezos públicos, aprobada na sesión plenaria de 24/01/2008 e publicada no BOP número 40, do 18/02/2008, considerando que se cumpren os requisitos esixidos polas disposicións de aplicación, acórdase por unanimidade: Rectificar o acordo adoptado por esta Xunta na sesión extraordinaria celebrada o día 11/05/2012 relativo ao establecemento do prezo público para a participación nas actividades denominadas “Escola de Verán Sada e Contornos, Escola de Verán Pedro Barrié de Mondego e Campamento Urbano Mozos/as”, no sentido de engadir unha nova tarifa correspondente ás actividades cunha semana de duración, resultando, así, as seguintes tarifas: • Escola de verán CEIP Sada e Contornos: 30.- euros por participante e quincena 2º Irmán: 20% desconto Desempregados da unidade familiar (pai e nai): 20 % desconto Familia monoparental en situación de desemprego: 20% desconto Familias Numerosas: 50% desconto • Escola de verán CEIP Sada e Contornos: 15.- euros por participante e semana 2º Irmán: 20% desconto Desempregados da unidade familiar (pai e nai): 20 % desconto Familia monoparental en situación de desemprego: 20% desconto Familias Numerosas: 50% desconto • Escola de verán CEIP Pedro Barrié: 50.- euros por participante e quincena 2º Irmán: 20% desconto Desempregados da unidade familiar (pai e nai): 20 % desconto Familia monoparental en situación de desemprego: 20% desconto Familias Numerosas: 50% desconto • Campamento urbano de mozos/as: 50.- euros por participante e quincena 2º Irmán: 20% desconto Desempregados da unidade familiar (pai e nai): 20 % desconto Familia monoparental en situación de desemprego: 20% desconto Familias Numerosas: 50% desconto - Esixirase o depósito previo do importe total do prezo como requisito para acceder á actividade.- - O custo previsible da actividade non cuberto polo prezo público estímase en 7.881,10.- euros, importe que se financiará con cargo á aplicación orzamentaria 337.0.22646.- - Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia.-” Sada, a 15 de xuño de 2012 O Alcalde Ernesto Anido Varela